Анастасія Сцёпіна, каардынатар праектаў фонду “Ідэя”, адмысловец у галіне карпаратыўнай сацыяльнай адказнасці: “Я тры гады супрацоўнічаю з фондам “Ідэя”, і мы рэалізоўваем праекты ў культуры і іншых сферах, якія падтрымліваюцца бізнесам. Калі ўсё пачыналася ў 2011 годзе, я бачыла, што ініцыятыва заўсёды зыходзіла ад культуры, а за бізнесам даводзілася практычна бегаць з гатовым праектам. Але цяпер магу сказаць, што сацыяльная адказнасць стала тэндэнцыяй, і ўжо бізнес першы выказвае гатоўнасць нешта рабіць у сферы культуры.